Diari Oficial de la Generalitat Valenciana


Sumari del DOGV 5605, del 24-09-2007 (2007/10598)

Notificació a Elquevir Construcciones, SL de la sentència dictada en les actuacions del juí verbal 168/2007.
------------------------------------------------------------------------------------------------------------

### Dades del document

Número de DOGV
:   5605

Data del DOGV
:   24-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10021


Data del document
:   13-07-2007

Organisme emissor
:   Jutjat de Primera Instància Número 25 de València

Tipus de document
:   Edicte

Descriptors 

:   * sistema judicial

Notificació a Elquevir Construcciones, SL de la sentència dictada en les actuacions del juí verbal 168/2007. [2007/10668]  
Juí: juí verbal 000168/2007.  
Part demandant: Norquimia, SA   
Part demandada: Elquevir Construcciones, SL  
En el juí referenciat, s'ha dictat la sentència que té el text literal següent:  
«Jutgessa que la dicta: Ana María Mestre Soro.  
Lloc: València.  
Data: 8 de maig de 2007.  
Part demandant: Norquimia, SA.   
Advocat: Víctor Carrasco Méndiz.  
Procuradora: Cristina Campos Gómez.  
Part demandada: Elquevir Construcciones, SL.  
Objecte del juí: reclamació de quantitat.  
Antecedents de fet  
Primer. La part actora va presentar sol·licitud de procediment monitori que per torn de repartiment va correspondre a este Jutjat; requerit de pagament el demandat, es va oposar en temps i forma i es va transformar el procediment en juí verbal, i es va assenyalar data per a la celebració de vista, a la qual no va comparéixer la part demandada que va ser declarada en rebel·lia. Practicades les proves proposades i admeses per la part actora i realitzades les al·legacions oportunes, quedaren les actuacions vistes per a sentència.  
Segon. En la tramitació d'estes actuacions s'han observat totes les prescripcions legals.  
Fonaments de dret  
Primer. La quantitat de 758,64 euros objecte de reclamació en este procediment té la base en un contracte de compravenda subscrit entre els litigants en virtut del qual la demanda s'obligava al pagament de la mercaderia subministrada de conformitat amb els articles 1.089 i següents del Codi Civil.  
Segon. De la prova documental practicada, açò és, les factures (doc. 1 i 2 acompanyats a la petició inicial del monitori); i albarà, certificat de l'empresa Transportes Souto i altres documents aportats per l'actora a l'acte de la vista, no impugnats de contrari, resulta el lliurament de la mercaderia, màximament quan van existir relacions comercials prèvies sense incidències a la zona de València, i es van enviar a la direcció de l'obra el material amb independència del domicili social o altres domicilis de la demandada, per la qual s'ha de dictar sentència condemnatòria.  
Tercer. Respecte dels interessos seran d'aplicació els articles 1101 i 1108 del Codi Civil.  
Quart. Les costes han de ser imposades al demandat de conformitat amb l'article 394 de la Llei d'Enjudiciament Civil.  
Assenyalar que malgrat no ser preceptiva la intervenció d'advocat i procurador atesa la quantia de la reclamació, procedix el pagament de les costes en ser el domicili de l'actora en lloc distint a València, tal com establix l'article 32.5 de la Llei d'Enjudiciament Civil, amb les limitacions a què es referix l'apartat 3 de l'article 394 de la Llei d'Enjudiciament Civil.  
Decisió  
Que amb l'estimació de la demanda interposada per Norquimia, SA contra Elquevir Construcciones, SL condemne a esta demandada que satisfaça a l'actora la suma de 758,64 euros més interessos legals des de la interpel·lació judicial (demanda de monitori) i al pagament de les costes.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).   
Així esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació.  
València, 13 de juliol de 2007.- La secretària judicial: María del Pilar Ferrando Mansanet.